Leonardo Agostini

Leonardo Agostini (født 18. september 1593 i Boccheggiano, nær Grosseto, død 1669) var en italiensk antikvar.

Livsløp

Agostino arbeidet en tid som antiquario til kardinal Francesco Barberini for å samle kunstverk til det nylig oppførte Palazzo Barberini. Hans brev til Barberini-familien under deres periode i unåde og eksil (1646–50) har gitt kunsthistorikere informasjon om arkeologiske aktivitet på den tiden. Han ble oppnevnt til bestyrer over antikvitetene til pavestaten, av pave Alexander VII. Agostini ledet også utgravningene i Roma ved Forum og ved terme nær kirken San Lorenzo in Panisperna, hvor han oppdaget "Barberini Hera".

I 1649 ga han ut en ny utgave av Filippo Parutas Sicilianske Medaljer, med graveringer med 400 tillegg. Sammen med Gian Pietro Bellori (1615–1696) utga han Gemme antiche figurate, et verk om antikke intaglio (smykkestein med innskåret mønster), i to bind (Roma, 1657 og 1669); den første helt viet til kardinal Francescos  samling, som Agostini hadde samlet for pavens nevø, og den andre til kaméer og andre oppdagelse fra auguste ruine della gran Roma ("augustruinene til Stor-Roma"). Verket, som grupperte smykkesteiner etter tema, ble oversatt til latin av Jakob Gronovius i Amsterdam, 1685. 

Agostini var kjent med alle romerske antikvarer i hans tid, som innbefattet Bellori, Cassiano dal Pozzo og Andrea Sacchi; han bevarte et bind av Annibale Caraccis forgjengelige karikaturskisser.

Referanser

Eksterne lenker 
 

Italienske antikvarer